Suchinthana/ta-wikipedia huggingface dataset:
சோகினி மிஸ்ரா

சோகினி மிஸ்ரா இந்தியாவின் மும்பையைச் சேர்ந்த இந்தி திரையுலக பின்னணிப் பாடகியாவார். ஒடிசா மாநிலம் கட்டாக்கைப்  பூர்விகமாகக் கொண்டுள்ள இவர்,  சோனி டிவியின் யதார்த்த நிகழ்ச்சியான இந்தியாவின் ஆதர்சம் ஆறாம் பாகம் (2012) மூலமாக கண்டறியப்பட்ட திறைமைசாலியாவார். அந்த நிகழ்ச்சியில் முதலாவதாக வந்த ஆறு பேரில் இவரும் ஒருவர்.

மிஸ்ரா, கட்டக்கில் உள்ள அகில இந்திய வானொலியில் அங்கீகரிக்கப்பட்ட கலைஞர் (பி உயர் தரம் என்ற பிரிவில்), மேலும் அவர் பண்டிட் தேவேந்திர நாராயண் சதபதியின் கீழ் இந்துஸ்தானி பாரம்பரிய குரலிசையிலும் பயிற்சி பெற்றவர். எல்லாவிதமான இசைவகைகளிலும் பாடல்களையும் பாடக்கூடியவர் என்றாலும் அவருடைய பலம் பாரம்பரிய இசை தான் என்பது குறிப்பிடத்தக்கது. ஒடியா, ஹிந்தி மற்றும் பெங்காலி ஆகிய மொழிகளில் பல்வேறு பாடல்களை பாடியுள்ளார். சோகினி ஒடியாவை பூர்விகமாகக் கொண்டுள்ளவர் என்பதால் அங்குள்ள கலை, திரைப்படத் துறை மற்றும் பொதுமக்களிடையே மிகவும் பிரபலமாக அறியப்பட்டுள்ளார். மேலும் பல ஒடியா திரைப்படங்கள் மற்றும் நவீன தனி இசைத்தொகுப்புகளுக்கு  பாடல்களைப் பாடியுள்ளார்.

மிஸ்ரா, கட்டாக்கில் உள்ள ராவென்ஷா பல்கலைக்கழகத்தில் பயோடெக்னாலஜியில் முதுகலை வரை படித்துள்ளார். அவரது தந்தை மற்றும் தாய் இருவரும் அகில இந்திய வானொலியால், கட்டாக்கில் அங்கீகரிக்கப்பட்ட இசைக்கலைஞர்கள். எனவே சிறுவயதிலிருந்தே இசையார்வம் மிக்கவராக வளர்த்துள்ளார். சிறந்த பின்னணிப் பாடகி பிரிவில் பல மதிப்புமிக்க விருதுகளை வென்றுள்ளார். அவற்றில் குறிப்பிடத்தக்கவை

 பிக் எஃப்எம் 92.7 சிறந்த பாடகர் விருது, 
 தரங் சினி சிறந்த பின்னணிப் பாடகர் விருது, 
 கவர்னர் விருது (ராஜீவ் காந்தி மன்ற விருது), மற்றும் 
 முதல்வர் விருது போன்றவையாகும்.

மிஸ்ரா, பின்னணிப் பாடகியாக மட்டுமல்லாமல் இந்தியாவிலும் வெளிநாட்டிலும் மேடை நிகழ்ச்சிகளிலும் கலந்து கொண்டு பாடியுள்ளார்.

மோகன் மஜிதியாவால் எழுதப்பட்டு ஓம் பிரகாஷ் மொகந்தியால் இசையமைக்கப்பட்ட இந்தி பாடல்களின் மிஸ்ராவின் முதல் தனி இசைத்தொகுப்பு "லவ் ரெயின்போ" என்ற பெயரில் 2014 ம் ஆண்டில் வெளியானது.

மேற்கோள்கள் 

வாழும் நபர்கள்
1991 பிறப்புகள்
பண்ணைப்புரத்துப் பாண்டவர்கள்

பண்ணைப்புரத்துப் பாண்டவர்கள் (Pannai Purathu Pandavargal) என்பது ஒரு தமிழ்த் திரைப்படமாகும். இத்திரைப்படம் இயக்குநர் பி. லெனின் இயக்கத்தில் 1982 ஆம் ஆண்டு வெளியானது.

மேற்கோள்கள் 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
சரிதா நடித்த திரைப்படங்கள்
ஸ்மிருதி மொரார்கா

ஸ்மிருதி மொரார்கா (Smriti Morarka) ஓர் இந்திய சமூக ஆர்வலர் ஆவார். இவர்,  கைத்தறி புடவை  முன்னேற்றத்தில் மாற்றங்களை செய்தவராக அறியப்படுகிறார். மேலும்,  மன ஆரோக்கியத்தை மேம்படுத்துகிறார். 2019 ஆம் ஆண்டில், கைத்தறி நெசவாளர்களுக்காக இவர் செய்த முன்மாதிரியைப் பாராட்டி அனைத்துலக பெண்கள் நாள் அன்று இந்தியக் குடியரசுத் தலைவரால் நாரி சக்தி விருது இவருக்கு வழங்கப்பட்டது.

வாழ்க்கை 
ஸ்மிருதி மொரார்கா வெல்ஹாம் பெண்கள் பள்ளி, பெண்களுக்கான சோபியா கல்லூரி மற்றும் கொல்கத்தாவின் லொரேட்டோ கல்லூரியில் கல்வி பயின்றார், அங்கு இவர் வரலாறு மற்றும் அரசியல் அறிவியல் படித்தார். இவரது குடும்பத்தினர் கலைகளை சேகரித்தனர். இவரது தாயார் வாரணாசியில் இந்தியவியல், மதம் மற்றும் கலாச்சார ஆய்வுகளில் நிபுணத்துவம் பெற்ற தேசிய நிறுவனத்தை உருவாக்கினார். கர்சியில், தங்கள் கையால் நெய்யப்பட்ட கைத்தறி தயாரிப்புகளை  விலை கொடுத்து வாங்குபவர்களைக் கண்டுபிடிப்பதில் மிகவும் சிரமப்பட்ட கைத்தறி நெசவாளர்களை இவர் சந்தித்தார்.

இதனால், மொரார்கா 1998 இல் "தந்துவி" என்ற பெயரில் ஒரு பிராண்டைத் தொடங்கினார்  தொழில்துறையில் பொதுவான சரிவு இருந்தபோதிலும், இவர்களின் தயாரிப்புகளை விற்கும் லட்சியத்துடன் பணிபுரிந்தார். தத்ருவி என்ற் சமஸ்கிருத வார்த்தையின் அர்த்தம் "நெசவாளர்"என்பதாகும். இவர் தந்துவியை தனது மூன்றாவது குழந்தையாகக் கருதினார், மேலும்  வேலை செய்யும் 80-100 நெசவாளர்களால் உருவாக்கப்பட்ட வேலை இவரது வாரத்தின் ஆறு நாட்களை ஆக்கிரமித்தது.

வியாபாரம் செய்யும் முறையை மேம்படுத்த வேண்டும் என்பதை இவர் உணர்ந்தார். கையால் நெய்யப்பட்ட பொருட்கள் விலை உயர்ந்ததாக இருக்க வேண்டும் என்பதை இவர் அறிந்திருந்தார், ஆனால் தொழில் "நூலில் தொங்கிக் கொண்டிருந்தாலும்"  தரம் சமமாக இருப்பதை இவர் கண்டார். முன்பு இந்த துணியை விற்பனை பிரதிநிதிகள் மிக மலிவாக வாங்கினார்கள், பிறகு அதிக விலைக்கு அவர்கள் விற்கிறார்கள் என்பதை உணர்ந்து  நெசவாளர்களுக்கு லாபத்தில் நியாயமான பங்கு கிடைக்கும் மாதிரியை உருவாக்கியுள்ளார்.  மேலும், 50,000 ரூபாய்க்கு விற்கப்படும் புடவைகளை உருவாக்குவதில் கவனம் செலுத்த முடிவு செய்தார்.

இவருக்கு 2019 இல் நாரி சக்தி புரஸ்கார் விருது வழங்கப்பட்டது  "2018" விருது இந்திய ஜனாதிபதியால் ஜனாதிபதி மாளிகையில் வழங்கப்பட்டது. இதில் பிரதமர் நரேந்திர மோடி கலந்து கொண்டார். மொரார்கா மன ஆரோக்கியத்தில் அக்கறை கொண்ட மனோத்சவ் அறக்கட்டளையின் அறங்காவலராகவும்  உள்ளார்.

தனிப்பட்ட வாழ்க்கை 
இவர் நாடாளுமன்ற உறுப்பினர் ஆர்.ஆர்.மொரார்காவின் மகனான தொழிலதிபர் கெளதம் ஆர் மொரார்காவை மணந்தார். இவரது கணவர் துவரிகேஷ் சுகர் இண்டஸ்ட்ரீஸ் லிமிடெட் நிறுவனத்தை நடத்தி வருகிறார். மேலும் அவர் தனது தந்தையின் நினைவாக ஒரு பள்ளியை நிறுவிய ஒரு பரோபகாரர் ஆவார். இவர்களுக்கு இரண்டு குழந்தைகள் உள்ளனர்.

சான்றுகள் 

நாரி சக்தி விருது பெற்றவர்கள்
வாழும் நபர்கள்
இந்தியப் பெண்கள்
ஷாஸ்னீன் அரேத்னா

ஷாஸ்னீன் அரேத்னா, அவரது, தனித்துவமான குரலுக்காக அறியப்பட்ட ஒரு பின்னணிப் பாடகியும் இசையமைப்பாளரும் ஆவார். டெல்லி பெல்லி திரைப்படத்தில் அக்ஷத் வர்மா, ராம் சம்பத் ஆகியோரால் எழுதப்பட்ட "ஐ ஹேட் யூ (லைக் ஐ லவ் யூ)" பாடலைப் பாடியதன் மூலம் பரவலாக எல்லாரது கவனத்தையும் தன்பால் ஈர்த்துள்ள இவர், குழந்தைகள் தொலைக்காட்சி தொடரான சுனைனா தொடருக்கான தலைப்பு பாடலையும் பாடியுள்ளார். மும்பையின் ராக் இசை திருவிழாவான,

, சுதந்திர ராக் திருவிழா 2010 இன் போது, அவர் துருவ் கானேகர், வாரன் மென்டோன்சா, லோய் மென்டோன்சா, எஹ்சான் நூரானி, ஃபர்ஹாத் வாடியா (விழாவின் நிறுவனர் மற்றும் விளம்பரதாரர்), ரவி ஐயர், சந்திரேஷ் குத்வார் மற்றும் சித் கவுட்டோ போன்ற பல்வேறு பிரபலமான,பலராலும் அறியப்பட்ட "ராக்" இசைக்கலைஞர்களுடன் மேடையைப் பகிர்ந்துள்ளார். .  2021 ஆம் ஆண்டில், ஹிந்தி மற்றும் தமிழ் மொழிகளில் வெளியான டிஸ்னியின் க்ரூல்லா  திரைப்படத்துக்காக "கால் மீ க்ரூயெல்லா"  என்ற பாடலையும் பாடியுள்ளார்.

பாராட்டுகள்

மேற்கோள்கள் 

Short description is different from Wikidata
Articles with hCards
வாழும் நபர்கள்
லட்சுமி மன்மோகன்

லட்சுமி மன்மோகன் இந்தியாவின் கர்நாடக மாநிலத்தை சேர்ந்த திரைப்பட பின்னணிப் பாடகி ஆவார். கன்னட திரையுலகில் பரவலாக அறியப்பட்டுள்ள இவர், பல்வேறு முக்கிய இசையமைப்பாளர்களின் இசையில் கன்னடத் திரைப்படங்களுக்காக பாடல்களைப் பாடிவருகிறார்.

இசைப்பதிவுகளின் பட்டியல்

விருதுகளும் கௌரவங்களும் 
2010-11ல் காந்தி சிரிக்கிறார் படப்பாடலுக்காக சிறந்த பெண் பின்னணிப் பாடகிக்கான கர்நாடக மாநில திரைப்பட விருதை வென்றுள்ளார்.

மேற்கோள்கள் 

கன்னடத் திரைப்படப் பின்னணிப் பாடகர்கள்
வாழும் நபர்கள்
ஒரு புல்லாங்குழல் அடுப்பூதுகிறது

ஒரு புல்லாங்குழல் அடுப்பூதுகிறது (Oru Pullanguzhal Aduppudhugiradhu) என்பது 1983 இல் வெளிவந்த தமிழ்த் திரைப்படமாகும். இத்திரைப்படத்தை இயக்குநர் மௌலி இயக்கியிருந்தார். மேடை நாடகமாக வெளிவந்த இக்கதை பின்னர் திரைப்படமாக உருவாகியது. 'மிக குறைந்த செலவில் எடுக்கப்பட்ட திரைப்படம் இது.'  என்கிறார் இத்திரைப்படத்தின் இயக்குநரும் நடிகருமான மௌலி.

நடிகர்கள்
மௌலி, பூர்ணிமா ராவ் எஸ். வி. சேகர், சரிதா, மோகனப்பிரியா, ஷீலா, சிங்காரம், ஜெயகோபி, எம்.எஸ்.பாஸ்கர், ராக்கெட் ராமநாதன், சத்யேந்திரா மற்றும் பலர் நடித்திருந்தனர். சியாம் இசையமைத்துள்ளார்.

பாடல்கள்

மேற்கோள்கள் 

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
சரிதா நடித்த திரைப்படங்கள்
எஸ். வி. சேகர் நடித்த திரைப்படங்கள்
பார்வதி ஜெயதேவன்

பார்வதி இந்தியாவின் கேரளாவைச் சேர்ந்த வளர்ந்து வரும் சிறந்த திரைப்பட பின்னணிப் பாடகியாவார். தமிழ் மற்றும் மலையாளத் திரைப்படங்களில் பாடியுள்ள இவர் தற்போது முனைவர் பட்டத்திற்க்கான குறிக்கோளுடன் இருந்து வருகிறார்.

குடும்பம் 
பார்வதி கேரளாவின் மலப்புறத்தில் பிறந்தவராவார். இவரது பெற்றோர் ஜெயதேவன் மற்றும் சிந்துலதா ஆகிய இருவரும் கேரளாவில் ஆயுர்வேத மருத்துவர்களாக பணிபுரிந்து வருகிறார்கள்.

அவர் தனது பள்ளிப் படிப்பை தேன்பாலத்தில் உள்ள செயின்ட் பால்ஸ் மேல்நிலைப் பள்ளியிலும், திரு இருதய முதுநிலை மேல்நிலைப் பள்ளியிலும் பயின்றுள்ளார்.  பின்னர், கணிதவியலில் இளங்கலை பட்டப்படிப்பிற்க்காக சென்னை,  எத்திராஜ் மகளிர் கல்லூரியில் சேர்ந்த இவர், பயன்பாட்டுக் கணிதபிரிவின் கீழ் முதுகலை பட்டத்தை சென்னை அண்ணா பல்கலைக்கழகத்தில் படித்து பெற்றுள்ளார். தற்போது கர்நாடகாவின் பெங்களூருவில் உள்ள இந்திய அறிவியல் நிறுவனத்தில் முனைவர் பட்ட மேற்படிப்பை மேற்கொண்டு வருகிறார்.

தொலைக்காட்சி நிகழ்ச்சிகள் 
பள்ளியில் படிக்கும் போதே பாடல் கலையின் மீதான ஆர்வத்தை புரிந்து,  பாரம்பரிய இசையில் முறையாக  பயிற்சி பெற்று, பள்ளி அளவிலான பல்வேறு இசைப் போட்டிகளில் தனது திறமையை வெளிப்படுத்தியுள்ளார், அம்ரிதா டிவி மூலம் ஒளிபரப்பப்பட்ட குழந்தைகளுக்கான சிறப்பு யதார்த்த நிகழ்ச்சியான சூப்பர் ஸ்டார் ஜூனியர் 2 பாகத்தின் வெற்றியாளராக 2008-2009 ஆண்டுகளில் கவனம் பெற்றுள்ளார்.

22013 ஆம் ஆண்டு ஸ்டார் விஜய் தொலைக்காட்சியில், ஏர்டெல் சூப்பர் சிங்கர் 4ம் பாகம்  என்ற பெயரில் தமிழில் ஒளிபரப்பான பாடும் யதார்த்த நிகழ்ச்சியில் கலந்து கொண்டு முதல் ஐந்து இறுதிப் போட்டியாளர்களில் ஒருவராக வந்து தனது திறமையை வெளிக்காட்டியுள்ளார்.

திரைப்படத்துறை

பின்னணிப் பாடல் 
2013 ம் ஆண்டில் அரோள் கரோலி இசையமைத்து தமிழில் வெளியான அன்பா அழகா என்ற  திரைப்படத்திற்காக "கண்ணாடி பூ போல" என்ற தமிழ் பாடலின் மூலம் தமிழ் திரையுலகில் பார்வதி அறிமுகமானார். அதன் பின்னர் மேலும் சில தமிழ் மற்றும் மலையாள படங்களுக்கும் பாடல்கள் பாடியுள்ளார். ஏ.ஆர்.ரஹ்மான் இசையமைத்த "பிரதிநாயகன்" ( காவிய தலைவனின் மலையாள பதிப்பு) என்ற திரைப்படத்தில் "ஏய் கொச்சு கல்லா" என்ற மலையாளப் பாடலை அவர் பாடியுள்ளது குறிப்பிடத்தக்கது.

பாடல்கள்

மேற்கோள்கள் 

Short description is different from Wikidata
Articles with hCards
வாழும் நபர்கள்
மலையாளத் திரைப்படப் பின்னணிப் பாடகர்கள்
மேல்மருவத்தூர் ஆதிபராசக்தி (திரைப்படம்)

மேல்மருவத்தூர் ஆதிபராசக்தி (Melmaruvathur Adhiparasakthi) என்பது ஒரு தமிழ் திரைப்படம் ஆகும். ஜே குரு மூர்த்தி தயாரிப்பில், இயக்குநர் எஸ். ஜெகதீசன் இயக்கத்தில் 1986 ஆம் ஆண்டு வெளிவந்தது.

நடிகர்கள் மற்றும் நடிகைகள்
ராஜேஷ், கே. ஆர். விஜயா,  சரிதா, நளினி, தேங்காய் சீனிவாசன், செந்தாமரை, பண்டரிபாய், வெண்ணிற ஆடை மூர்த்தி, குமரிமுத்து, செந்தில், உசிலைமணி, என்னத்த கண்ணையா ஆகியோர் நடித்துள்ளனர்.

பாடல்கள்

கதாபாத்திரங்கள்

மேற்கோள்கள்

சரிதா நடித்த திரைப்படங்கள்
1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. ஆர். விஜயா நடித்த திரைப்படங்கள்
ராதாரவி நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
ராஜேஷ் நடித்த திரைப்படங்கள்
செந்தாமரை நடித்த திரைப்படங்கள்
எஸ். ஜெகதீசன்

எஸ். ஜெகதீசன் அல்லது ஓம் சக்தி ஜெகதீசன் (S. Jagetheesan, இறப்பு:7 மே 2024) என்பவர் தமிழ்த் திரைப்பட இயக்குநர் ஆவார். தமிழ்நாட்டின் நாகப்பட்டினத்தைச் சேர்ந்தவரான இவர் கதாசிரியர் ஆர். கே. சண்முகத்தின் உறவினராவார். சண்முகத்துடன் இணைந்து ஆயிரத்தில் ஒருவன் படத்திற்கு உரையாடல் எழுதினார். ம. கோ. இரா நடித்த இதயக்கனி படத்திற்கு உரையாடல் எழுதினார்.  மேகத்துக்கும் தாகமுண்டு (1980), திசை மாறிய பறவைகள் (1980), பதில் சொல்வாள் பத்ரகாளி (1986), மேல்மருவத்தூர் ஆதிபராசக்தி ஆகிய திரைப்படங்களை இயக்கியுள்ளார். சிவாஜி கணேசன் நடித்த சிரஞ்சீவி படத்தை எழுதி தயாரித்தார்.

குடும்பம் 
ஜெகதீசனுக்கு குருமூர்த்தி, இராமச்சந்திரன் ஆகிய இருமகன்கள் உள்ளனர். மூப்பின் காரணமாக ஜெகதீசன் 2024 மே 7 அன்று தனது 95 வது வயதில் இறந்தார்.

உரையாடல் எழுதிய திரைப்படங்கள் 
ஆயிரத்தில் ஒருவன் (ஆர். கே. சண்முகத்துடன் இணைந்து)
ஆயிரத்தில் ஒருத்தி
ஜானகி சபதம்
ஸ்கூல் மாஸ்டர்
கடவுள் மாமா
தேவி தரிசனம்
சுப்ரபாதம்
தாய் மூகாம்பிகை

இயக்கிய திரைப்படங்கள் 
மேகத்துக்கும் தாகமுண்டு
மேல்மருவத்தூர் ஆதிபராசக்தி
சமயபுரத்தாளே சாட்சி
மேல்மருவத்தூர் அற்புதங்கள்
பதில் சொல்வாள் பத்ரகாளி
கைகொடுப்பாள் கற்பகாம்பாள்
ஒரே தாய் ஒரே குலம்
இவர்கள் இந்தியர்கள்
திசை மாறிய பறவைகள்

இயக்கிய தொலைக்காட்சித் தொடர்கள் 
மகான் ராமானுஜர்

மேற்கோள்கள்

வெளி இணைப்புகள் 
 

தமிழ்த் திரைப்பட இயக்குநர்கள்
2024 இறப்புகள்
நாகப்பட்டினம் மாவட்ட நபர்கள்
மினூ புருசோத்தம்

மினூ புருசோத்தம் இந்தியாவின் பஞ்சாப் மாநிலத்தை சேர்ந்த திரைப்பட பின்னணிப் பாடகியாவார்.  பிரபல சோப்ரானோ சகோதரிகளான லதா மங்கேஷ்கர் மற்றும் ஆஷா போன்ஸ்லே ஆகியோர் ஆதிக்கம் செலுத்திய காலத்தில் (1960-1970)  இவரும் தனித்தன்மையுடன் கூடிய பல்வேறு இந்தித் திரைப்பட பாடல்களைப் பாடியுள்ளார்.

திரைப்பட துறை 
மினூ புருசோத்தமின் பின்னணிப்பாடல் வாழ்க்கை அவரது பதினாறாவது  தாஜ்மஹால் வயதில் என்ற 1963 ம் ஆண்டு வெளியான இந்தித் திரைப்படத்தில்  பழம்பெரும் இசையமைப்பாளர் ரோஷனின் இசையில், பாடகர் சுமன் கல்யாண்பூருடன் இரு நபர் பாடல் ஒன்றை பாடி தொடங்கியது.
இறுதியில், மினூ புருஷோத்தம் திரைப்படம் அல்லாத பாடல் தொகுப்புக்களைப் பாட விரும்பினார். திரையிசைப் பாடல்களை விட இந்த வகைப் பாடல்கள் மேலும் தீவிரமான தத்துவத்துடன் இன்னும் "அர்த்தமுள்ளதாக" இருக்கும் என்று எண்ணி, இந்தியாவை விட்டு வெளியேறி ஹூஸ்டனில் குடியேறினார், அங்கு ஹிந்துஸ்தானி குரலிசையை கற்பித்து வருகிறார்.<ref></cite></ref>

விருதுகள்

பிரபலமான பாடல்கள்

இசைப்பட்டியல் 

 மினோ புர்ஷோத்தம் ரஞ்ச் மெய்ன் ராஹத் (1980) 
 ரெகுசார் கசல்ஸ் (1981)

மேற்கோள்கள் 

Short description is different from Wikidata
Articles with hCards
வாழும் நபர்கள்
1944 பிறப்புகள்
இந்தித் திரைப்படப் பின்னணிப் பாடகர்கள்
இந்தியத் திரைப்படப் பாடகர்கள்
புத்ராஜெயா கெமிலாங் பாலம்

புத்ராஜெயா கெமிலாங் பாலம் (மலாய்: Jambatan Seri Gemilang; ஆங்கிலம்: Seri Gemilang Bridge) என்பது மலேசியாவின் புத்ராஜெயாவில் உள்ள ஒரு சடங்கு பாலமாகும் (Ceremonial Bridge). புத்ராஜெயாவில் உள்ள ஐந்து முக்கியமான பாலங்களில் இதுவும் ஒன்றாகும்.

புத்ராஜெயாவின் முதன்மைச் சாலையின் (Main Street of Putrajaya) தொடக்கத்தை இந்தப் பாலம் இணைக்கிறது. பாலத்தின் சாலை இறுதிப்பகுதி, புத்ராஜெயா பன்னாட்டு மாநாட்டு மையத்தை (Putrajaya International Convention Centre) அடைகிறது.

பொது

பாலத்தின் ஒருபுறம் ஓர் அணை உள்ளது. மற்றொரு புறம் ஓர் ஏரி உள்ளது. அந்த ஏரி சைபர்ஜெயா (Cyberjaya) வரை நீண்டு செல்கிறது. புதிதாகத் திருமணம் செய்து கொண்ட தம்பதிகள் தங்கள் திருமணப் புகைப்படங்களை இங்கே எடுக்க விரும்புவது வழக்கம்.

புள்ளி விவரங்கள்

இந்த பாலம் 120 மீட்டர் (394 அடி) நீளம் கொண்ட பிரதான (Main Span) இடைவெளியைக் கொண்டுள்ளது. பாலத்தின் நடு மையத்தில் இருந்து ஒவ்வொரு முனையும் 60-மீட்டர் (197 அடி) நீளம் கொண்டது. 

இதன் மொத்த நீளம் 240 மீட்டர்கள் (787 அடி). ஆறு போக்குவரத்து பாதைகள் உள்ளன. ஒவ்வொரு பாதையும் 3.5 மீட்டர் (11.5 அடி) அகலம். பாலத்தின் மையத்தில் 36.75 மீட்டர் (121 அடி) உயரத்தில் தண்ணீருக்கு மேல் தளம் (Deck Level) உள்ளது.

மேற்கோள்கள்

வெளி இணைப்புகள்

புத்ராஜெயா
மலேசியாவில் உள்ள பாலங்கள்
யாமிருக்க பயமேன் (1983 திரைப்படம்)

யாமிருக்க பயமேன் என்பது
1983 ம் ஆண்டு எஸ்.ராமதாஸின் தயாரிப்பில், இயக்குநர் கே.சங்கரின் இயக்கத்தில் வெளியான ஒரு தமிழ் திரைப்படம் ஆகும்.

சான்றுகள்

சரிதா நடித்த திரைப்படங்கள்
1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
ஜெய்கணேஷ் நடித்த திரைப்படங்கள்
மனோரமா நடித்த திரைப்படங்கள்
மீடியா

மீடியா ( Medea ) என்பது கிரேக்க புராணங்களில், சொல்லப்பட்டுள்ள கொல்கிஸ் மன்னன் ஏயெட்ஸின் மகளும், சிர்ஸின் மருமகளும் சூரியக் கடவுளான ஹீலியோஸின் பேத்தியுமாவாள். ஜேசன் மற்றும் அர்கோனாட்ஸின் கட்டுக்கதையில் உள்ள மீடியா உருவங்கள்,  கி.மு 750இலிருந்து 650 வரை செயற்பட்டதாகக் கருதப்படும் கிரேக்கக் கவிஞர் எசியோடின் தியோகோனியில் தோன்றின.  ஆனால் யூரிபிடீசின் சோகக் காவியமான மீடியா மற்றும் ரோட்ஸின் காவியமான அர்கோனாட்டிகாவின் அப்பல்லோனியஸ் ஆகியவற்றிலிருந்து நன்கு அறியப்பட்டவை. மீடியா ஒரு சூனியக்காரி என்று பெரும்பாலான கதைகளில் அறியப்படுகிறாள். பெரும்பாலும் ஹெகேட் தெய்வத்தின் பூசாரியாக சித்தரிக்கப்படுகிறாள்.

வரலாறு 

மீடியா ஒரு உதவி-கன்னிப் பெண்ணாகப் பழமையான பாத்திரமாக உலாவுகிறாள். தனது காதலன் ஜேசனின் தங்கக் கொள்ளையைத் தேடுவதில் அவனுக்கு உதவுகிறாள். மந்திரத்தைப் பயன்படுத்தி அவனது உயிரைக் காப்பாற்றுகிறாள். அவன் தேடலை முடித்தவுடன், இவள் கொல்கிஸ் என்ற தனது சொந்த வீட்டைக் கைவிட்டு, தனது காதலன் ஜேசனுடன் மேற்கு நோக்கி தப்பி ஓடுகிறாள். அங்கு அவர்கள் இறுதியில் கொரிந்தில் குடியேறி திருமணம் செய்து கொள்கிறார்கள். யூரிபிடீஸின் கிமு 5 ஆம் நூற்றாண்டின் சோக நாடகமான "மீடியா", ஜேசனுடனான இவளது  கூட்டுறவின் முடிவைக் கூறுகிறது . திருமணமான பத்து ஆண்டுகளுக்குப் பிறகு, ஜேசன் மன்னன் கிரோனின் மகள் கிரூசாவை திருமணம் செய்ய மீடியாவைக் கைவிடுகிறான். ஜேசன் மூலம் மீடியாவும் அவளுடைய மகன்களும் கொரிந்துவிலிருந்து வெளியேற்றப்படுகிறார்கள். பழிவாங்கும் விதமாக, இவள் கிரூசாவை நஞ்சு கலந்த பரிசுகளால் கொலை செய்கிறாள். பின்னர், ஏதென்ஸுக்கு தப்பிச் செல்வதற்கு முன், ஜேசனுக்குப் பிறந்த தனது  சொந்த மகன்களைக் கொன்றுவிடுகிறாள். அங்கு இவள் இறுதியில் மன்னன் ஏஜியஸை மணக்கிறாள்.

அதன் பிறகு என்ன நடக்கிறது என்பது பல கணக்குகளின்படி மாறுபடுகிறது. எரோடோட்டசு தனது வரலாற்றில், இவள் ஏதென்ஸை விட்டு வெளியேறி ஈரானிய பீடபூமியில் ஆரியர்களிடையே குடியேறினாள் என்று குறிப்பிடுகிறார். பின்னர் அவர்கள் தங்கள் பெயரை மீடியர்கள் என்று மாற்றிக் கொண்டனர்.

சான்றுகள்

உசாத்துணை

Apollodorus, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, MA, Harvard University Press; London, William Heinemann Ltd. 1921.
 Clauss, J. J. and S. I. Johnston (eds), Medea: Essays on Medea in Myth, Literature, Philosophy and Art. (Princeton, Princeton University Press, 1997). .
 Grant, Michael, and John Hazel.Who's Who in Classical Mythology. London: Weidenfeld & Nicolson, 1973.
 Griffiths, Emma. Medea. London; New York: Routledge, 2006.
 Knox, B.M.W. Word and Action: Essays on the Ancient Theatre. Baltimore: The Johns Hopkins University Press, 1979.
 McDermott, Emily, Euripides' Medea: The Incarnation of Disorder. (University Park, PA, Penn State University Press, 1985). .
 Mossman, Judith, Medea: Introduction, Translation and Commentary.  Aris & Phillips, Warminster 2011) 
 
 Smith, William, Dictionary of Greek and Roman Biography and Mythology. London (1873). "Medeia or Medea"
 Wygant, Amy. Medea, Magic, and Modernity in France: Stages and Histories, 1553–1797. (Aldershot, Ashgate, 2007). 

கிரேக்கத் தொன்மவியல்
அனந்தபாரதி ஐயங்கார்

அனந்தபாரதி ஐயங்கார் (1786-1864) என்பவர் தமிழ்நாட்டின் தஞ்சாவூரில் வாழ்ந்த ஒரு தமிழ்ப் புலவராவார். இவர் தஞ்சை அரண்மனையில் வித்வானாக இருந்தவர். இவர் வைணவராக இருந்தபோதும் திருவிடைமருதூர் ஜோதி மகாலிங்கப் பெருமான் மீது மிகுந்த ஈடுபாடு உடையவர் என்பது இவரது நூல்களின் வழியாக அறியமுடிகிறது. இவர் தன் சிறு வயதிலேயே தமிழ், வடமொழி, தெலுங்கு, கன்னடம், துளு, மோடி ஆகிய மொழிகளில் தேர்ச்சிப்பெற்றதாக தான் இயற்றிய திருவிடைமருதூர் நொண்டி நாடகம் நூலில் குறிப்பிடுகிறார். 

இவர் உத்தர ராமாயணக்கீர்தனை, பாகவத தசமஸ்கந்த நாடகம், தேசிகர் பிரபந்தம், மருதூர் வெண்பா, யானைமேலழகர் நொண்டிச்சிந்து, திருவிடைமருதூர் நொண்டி நாடகம், முப்பாற்றிரட்டு முதலிய இசை நாடகத் தொடர்பான நூல்களை இயற்றியுள்ளார்.

குறிப்புகள் 

1786 பிறப்புகள்
1864 இறப்புகள்
தமிழ்ப் புலவர்கள்
இந்தியத் தமிழ் நாடகாசிரியர்கள்
தஞ்சாவூர் மாவட்ட நபர்கள்
சோனாலி சச்தேவ்

சோனாலி சச்தேவ் என்பவர் இந்திய நடிகை. ஸ்டார் பிளஸ் டி. வி. சிறப்புத் தொடரான பா பஹூ அவுர் பேபியில் மகப்பேறு மருத்துவர் சில்பா தக்கராக நடித்ததற்காக இவர் நன்கு அறியப்பட்டவர். இவர் பல இந்திய தொலைக்காட்சி நிகழ்ச்சிகள் மற்றும் பாலிவுட் படங்களில் பணியாற்றியுள்ளார். சோனாலி சமீபத்தில் அமேசான் பிரைம் வீடியோ வலைத் தொடரான மும்பை டைரிஸ் 26/11-ல் சமிதா பரேக் என்ற இந்திய இந்தி -மொழி மருத்துவ நாடக இணையத் தொலைக்காட்சித் தொடரில் நடித்தார்.

இளமை 
சோனாலி குசராத்தி வம்சாவளியைச் சேர்ந்தவர். இவர் ஒரு தகுதிவாய்ந்த பல் மருத்துவர் ஆவார். பின்னர் நடிகையாக வேண்டும் என்ற தனது கனவைத் தொடர முடிவு செய்து நடிகையானார்.

திரைப்படவியல்

திரைப்படங்கள் 
 2018 - கேதார்நாத் முக்குவின் தாயாக
 2014 - பீட்சா
 2007 – தாரே ஜமீன் பர் ஐரீனாக (பள்ளி ஆசிரியர்)
 2012 – மேரே தோஸ்த் படம் அபி பாக்கி ஹை
 2013 - ஆலிஸாக (ஒரு) மற்ற சோலிப்சிஸ்ட்டின் உழைப்பு
 2012 – ரிஸ்வான் (சிறிய வேடம்) அம்மியாக
 2010 – ஆஷாயீன் மருத்துவராக
 2009 – ஆம்ராஸ்: தி ஸ்வீட் டேஸ்ட் ஆஃப் நட்பின் திருமதி. சேகல் (சோனாலியாக)
 2009 – விஷ்ஸ் (2009 திரைப்படம்)
 2021 – மும்பை டைரிஸ் 26/11 ஷமிதா பரேக்

தொலைக்காட்சி

மேற்கோள்கள்

வெளி இணைப்புகள் 
 

இந்தி தொலைக்காட்சி நடிகைகள்
வாழும் நபர்கள்
இந்திய தொலைக்காட்சி நடிகைகள்
இந்தித் திரைப்பட நடிகைகள்
ரோல்டா

ரோல்டா (Rolta) ஒரு இந்திய பன்னாட்டு தொழில்நுட்ப நிறுவனம். இதன் தலைமையிடம் மும்பை. இந்நிறுவனம் தகவல் தொழினுட்பம், வணிக அறிவாண்மை மற்றும் பெருந்தரவுகள், புவியியல் தரவு மற்றும் தகவல் மற்றும் பொறியியல் ஆகியவற்றில் கவனம் செலுத்துகிறது. இந்நிறுவனம் மும்பை பங்குச் சந்தை மற்றும் இந்திய தேசிய பங்கு சந்தை ஆகியவற்றில் பட்டியலிடப்பட்டுள்ளது. இந்நிறுவனத்தின் உலகளாவிய வைப்புத்தொகை ரசீது இலண்டன் பங்குச் சந்தை முதன்மை வாரியத்தில் பட்டியலிடப்பட்டுள்ளன. இந்நிறுவனத்தின் மூத்த குறிப்புகள் சிங்கப்பூர் பங்குச் சந்தையில் பட்டியலிடப்பட்டுள்ளன.

வரலாறு 
இந்நிறுவனம் 29 ஜூன் 1989-ல் கமல் கே. சிங்கால் நிறுவப்பட்டது.

மேற்கோள்கள்

இந்திய வகைக்குறிகள்
இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
மும்பை பங்குச் சந்தை நிறுவனங்கள்
உருளைக்கிழங்கு பட்டாணி குழம்பு

உருளைக்கிழங்கு பட்டாணி குழம்பு (Aloo mutter) (ஆலு மட்டர் அல்லது ஆலு மாதர் அல்லது ஆலு என்றும் உச்சரிக்கப்படுகிறது) என்பது இந்திய துணைக்கண்ட வட இந்திய சைவ உணவு.

இது உருளைக்கிழங்கு மற்றும் பட்டாணி  ஆகியவற்றிலிருந்து லேசான மசாலா கலந்த தக்காளி அடிப்படையிலான குழம்பாக தயாரிக்கப்படுகிறது. இது ஒரு சைவ உணவு. 

இக்குழம்பு பொதுவாக பூண்டு, இஞ்சி, வெங்காயம், தக்காளி, கொத்தமல்லி, சீரகம்,  [மிளகாய்|சிவப்பு மிளகாய்]], மஞ்சள், கரம் மசாலா மற்றும் பல மசாலாப் பொருட்கள் சேர்த்து வெங்காயம், பூண்டு இல்லாமலும் செய்யலாம்.

உருளைக்கிழங்கு பட்டாணி குழம்பு வணிக ரீதியாகவும் தயாராக சாப்பிடக்கூடிய பாக்கெட்டுகளில் கிடைக்கிறது. அதை சூடாக்கி பரிமாற வேண்டும். 

இது தோசையின் சில மாறுபாடுகளில் நிரப்பியாகவும் பயன்படுத்தப்படுகிறது. 

இது பெரும்பாலான வட இந்திய உணவகங்களில் வழங்கப்படுவதுடன் மேற்கத்திய வட இந்திய உணவு வகைகளில் மிகவும் பிரபலமான உணவு வகைகளில் ஒன்றாகும்.

மேலும் பார்க்கவும்
 ஆலு கோபி

மேற்கோள்கள்

பஞ்சாபி உணவு வகைகள்
சுனந்தா குமாரிரத்னா

சுனந்தா குமாரிரத்னா  (, RTGS: சுனந்த குமாரிரத், ; 10 நவம்பர் 1860 – 31 மே 1880) என்பவர் தாய்லாந்து மன்னரின் மனைவி ஆவார். இவர் "பாடழிவுற்ற இராணி " என்று நன்கு அறியப்பட்டாள்.

பின்னணி 
சுனந்தா சியாமி மன்னர் மோங்குத் (இராமா IV) மற்றும் இளவரசி பியாமின் மகள் மற்றும் பதினைந்தாவது குழந்தை ஆவார். இவர் சியாமின் (இப்போது தாய்லாந்து) மன்னர் சுலலாங்கொர்னின் (இராமா V) ஒன்றுவிட்ட சகோதரி மற்றும் முதல் மனைவி. அரசர்களின் மற்ற இரண்டு மனைவிகள் இவரது இளைய சகோதரிகள், இராணி சவாங் வதானா மற்றும் இராணி சாவபா போங்சி.

பேங் பா-இன் அரண்மனை (கோடைக்கால அரண்மனை) செல்லும் வழியில் பான் மாருட் என்ற நீராவிப் படகு இழுத்துச் செல்லப்பட்ட இவர்களது அரச படகில் சொரவன் என்ற நீராவிப் படகு மோதியதில் இராணியும் இராணியின் மகள், கண்ணபோர்ன் பெஜரதனாவும் நீரில் மூழ்கினர்.

விபத்தின் போது அங்கிருந்த பலரும் மரணதண்டனைக் குற்றம் என இராணியினை தொட்டுக் காப்பாற்ற ஒருவரும் முன்வரவில்லை. இது குறித்த கட்டுக்கதை ஒன்றும் உள்ளது. இருப்பினும், இது அவ்வாறு இல்லை; படகோட்டிகள் தண்ணீரில் மூழ்கி, இராணியையும் அவரது மகளையும் சிக்கிய திரைச்சீலைகளிலிருந்து  இழுத்து, மற்றொரு படகில் ஏற்றிச் சென்றனர். இந்த விபத்தில் வேறு யாரும் உயிரிழக்கவில்லை.

இறுதி சடங்கு 
துக்கத்தில் மூழ்கிய சுல்லாங்கொர்ன் அவர்களுக்கு அற்புதமான இறுதிச் சடங்கு செய்யுமாறு கோரினார். இறுதிச் சடங்கிற்கான ஏற்பாடுகள் 10 மாதங்கள் எடுத்தன. இறுதிச் சடங்கு 10 மார்ச் 1881 வரை தொடங்கவில்லை. இராணி மற்றும் இளவரசியின் உடல்கள் வெள்ளி ஊசி மூலம் உலர்த்தப்பட்டன மற்றும் தங்கக் கலசங்களில் சேமித்து வைக்கப்பட்டன. இதே நேரத்தில் ஒரு இறுதிச் சடங்கு கட்டுவதற்காக விலைமதிப்பற்ற மரங்கள் சேகரிக்கப்பட்டன. தகனச் சடங்குகளின் போது மன்னரும் பரிவாரங்களும் தங்கியிருந்த அரச வசதிகளும் பிரமனே என்று குறிப்பிடப்படும் இடத்தில் கட்டப்பட்டன. இறுதிச் சடங்கு  உயரமானது மற்றும் ஒரு பலிபீடத்தின் மீது கட்டப்பட்டது. இங்குத் தகனம் செய்யக் கலசங்கள் வைக்கப்பட்டன.

நிகழ்ச்சிகள் மற்றும் கொண்டாட்டங்கள் செழுமையாக இருந்தன. பலர் கலந்து கொண்டனர். இந்நிகழ்வு மிக விரிவாக ஆவணப்படுத்தப்பட்டது. சுமார் 6:00 மணியளவில் சுலாலொங்கோர்ன் இறுதிச் சடங்கைச் செய்தார். மார்ச் 15 அன்று மாலை கொம்புகள் முழங்க, இரவு முழுவதும் தீ எரிந்தது. மார்ச் 20 அன்று பெரிய அரண்மனைக்கு ஊர்வலத்துடன் கொண்டாட்டங்கள் நிறைவடைந்தன.

முன்னோர்கள்

மேற்கோள்கள் 

1880 இறப்புகள்
1860 பிறப்புகள்
தாய்லாந்து அரசர்கள்
சக்ரி வம்சம்
புத்ராஜெயா மருத்துவமனை

புத்ராஜெயா மருத்துவமனை (மலாய்: Hospital Putrajaya (HPj); ஆங்கிலம்: Putrajaya Hospital) என்பது மலேசிய அரசாங்கத்திற்குச் சொந்தமான ஒரு பொது மருத்துவமனை ஆகும். இந்த மருத்துவமனை மத்திய கூட்டரசு அரசாங்கத்தின் புத்ராஜெயா நிர்வாகப் பகுதியில் உள்ளது.

1998-ஆம் ஆண்டில் உருவாக்கப்பட்ட இந்த மருத்துவமனையில் 369 படுக்கைகள் உள்ளன. மலேசிய பல்லூடகப் பெருவழியில் (Multimedia Super Corridor) இந்த மருத்துவமனை அமைந்துள்ளதால், மருத்துவமனையை நிர்வகித்து பராமரிப்பதற்கு முழு மருத்துவமனை தகவல் அமைப்பும் (Full Hospital Information System) பயன்படுத்தப்படுகிறது. அந்த மருத்துவமனை தகவல் அமைப்பு; ’மொத்த மருத்துவமனை தகவல் அமைப்பு’ (Total Hospital Information System - T.H.I.S.) என்று அழைக்கப்படுகிறது.

பொது

புத்ராஜெயா மருத்துவமனை புத்ராஜெயா வளாகம் 7-இல் (Precinct 7, Putrajaya),  பரப்பளவில் அமைந்துள்ளது. இந்த மருத்துவமனை முதன்முதலில் 1998-இல் RM 283 மில்லியன் செலவில் கட்டப்பட்டது. 2000 நவம்பர் 1-ஆம் தேதி தொடங்கி கட்டம் கட்டமாகப் பயன்பாட்டிற்கு கொண்டு வரப்பட்டது.

புத்ராஜெயா மருத்துவமனையில் முதலில் 278 படுக்கைகள் மட்டுமே இருந்தன. 2012-இல் 341 படுக்கைகளாக அதிகரிக்கப்பட்டது. சனவரி 2018-இல் வளாகம் 8-இல் (Precinct 8) ஒரு மகப்பேறு மையம் (Maternity Center) நிறுவப்பட்டதன் மூலம், இந்த மருத்துவமனை இப்போது 369 படுக்கைகளைக் கொண்டுள்ளது.

எதிர்கால திட்டங்கள் 

புத்ராஜெயா மருத்துவமனையில் ஓர் உட்சுரப்பு மருத்துவ வளாகத்தை (Endocrine Extension) கட்டி முடிக்க, மலேசிய அரசாங்கம் பொறியியல் நிறுவனமான ஜார்ஜ் கென்ட் நிறுவனத்திற்கு (George Kent (M) Berhad) RM 364.9 மில்லியன் ஒப்பந்தத்தை வழங்கியுள்ளது.  

புத்ராஜெயா மருத்துவமனை என்பது இயக்குநீர் நோய்களுக்கான (Endocrine Diseases) மூன்றாம் நிலை பரிந்துரை மையமாகும் (Tertiary Referral Centre); அதில் நீரிழிவு மற்றும் இயக்குநீர் சமனின்மை (Hormonal Disorders) மருத்துவத் துறைகளும் அடங்கும்.

மேற்கோள்கள்

மேலும் காண்க 
 புத்ராஜெயா
* மலேசிய மருத்துவமனைகளின் பட்டியல்

வெளி இணைப்புகள்

 Putrajaya Hospital

புத்ராஜெயா
மலேசிய மருத்துவமனைகள்
சுக்ரா ரபாபி

சுக்ரா ரபாபி (1922-1994) ஒன்றுபட்ட பிரித்தானிய இந்தியாவில் பிறந்த ஒரு ஓவியக்கலைஞர் ஆவார், இந்திய பாகிஸ்தான் பிரிவினையின்போது பாகிஸ்தானில் வாழ்ந்து வந்தார். 1940 ம் ஆண்டில் இளம் பெண் கலைஞராக, அகில இந்திய ஓவியப் போட்டி விருதை வென்ற முதல் பெண்மணி ரபாபி என்பது குறிப்பிடத்தக்கது. இவர் பல்துறை ஓவியரும், வடிவமைப்பாளரும் மட்டுமல்லாமல் சிறந்த சிற்பியுமாவார். ரபாபி அவரது ரசிகர்களால் "அவரது காலத்தில் வாழ்ந்த மற்றெல்லாரையும் விட சிந்தனையிலும் கலையிலும் முன்னேறியவர்" என்று பாராட்டப்பட்டுள்ளார்.

இவரது கலைப்படைப்புகளை விற்றதில் கிடைத்த பரிசுப்பணத்தின் பெரும்பகுதியை ரபாபி மனிதாபிமான காரணங்களுக்காகவும், பொதுசேவைக்காகவும் வழங்கியுள்ளார். அவரது கலை மற்றும் தொண்டு பங்களிப்புகளின் அங்கீகாரம் மற்றும் நினைவாக, யுனிசெஃப் நிறுவனமும் சுக்ரா ரபாபி நிதி என்பதை உருவாக்கி நிதியளித்து வருகிறது. மேலும் இவரது சிறப்பை உணர்த்தும் விதமாக சான் பிரான்சிஸ்கோ மேயர் ஜனவரி 19, 1994 அன்று சான் பிரான்சிஸ்கோவில் சுக்ரா ரபாபி நாளாக அறிவித்துள்ளார்.

சிறந்த ஓவியரும் சிற்பியுமான ரபாபி, கராச்சியில் உள்ள சரணாகதி கலைப் பள்ளியில் தனது பட்டப்படிப்பையும், இந்தியாவின் வங்காளத்தில் உள்ள சாந்திநிகேதன் நுண்கலை பல்கலைக்கழகத்தில் முதுகலைப் படிப்பையும் படித்துள்ளார். அவரது கலை படைப்புகள் அனைத்தும் தனி மற்றும் குழு கண்காட்சிகளில் காட்சிப்படுத்தப்பட்டு ரசிகர்களால் கொண்டாடப்பட்டது. இவ்வாறு அவரது கலை வாழ்க்கை ஐந்து தசாப்தங்களுக்கும் மேலாக அவரது வாழ்நாள் முழுவதும் நீடித்தது. அவரது கடைசி தனி கண்காட்சி 1992 ம் ஆண்டு கலிபோர்னியாவின் சான் பிரான்சிஸ்கோவில் காட்சிப்படுத்தப்பட்டுள்ளது. ரபாபியின் கலையானது மிகவும் தத்ரூபமானதும், பலவகைகளைக் கொண்டுள்ளதுமானது. அவரது காலகட்டத்தில், சிறந்த கலைஞராக இருந்து  இயற்கைக்காட்சிகள், உருவக மற்றும் கையெழுத்து ஓவியங்கள் பலவற்றை உருவாக்கியுள்ளார். டெம்பரா, எண்ணெய் மற்றும் அக்ரிலிக் ஆகியவற்றைத் தனது ஓவியங்களில் நிறமேற்ற ஊடகங்களாகப் பயன்படுத்தியுள்ளார். அத்தோடு ரபாபி ஒரு வடிவமைப்பாளரும் சிற்பியாகவும் இருந்துள்ளார்.

இவரது மரணத்திற்கு பிறகும் அவரது கலைப்படைப்புகள் அனைத்தும் மறுஉருவாக்கம் செய்யப்பட்டு மனிதாபிமான காரணங்களுக்காக இன்னமும் விற்கப்பட்டு வருகிறது.

மேற்கோள்கள் 

இந்தியப் பெண் ஓவியர்கள்
1994 இறப்புகள்
1922 பிறப்புகள்
ராதா பரத்வாஜ்

ராதா பரத்வாஜ், இந்தியாவை பூர்விகமாக கொண்டுள்ள ஆங்கில ஹாலிவுட் திரைப்படஇயக்குனரும், திரைப்பட தயாரிப்பாளரும் திரைக்கதை எழுத்தாளரும் ஆவார். பதின்பருவத்தின் பிற்பகுதியிலேயே திரைப்படம் படிக்க அமெரிக்கா சென்ற இவரின் திரைக்கதை மற்றும் இயக்கத்தில் வெளிவந்த யதார்த்த உளவியல் திரைப்படமான க்ளோசெட் லேண்ட் , 1991 ம் ஆண்டில் யுனிவர்சல் பிக்சர்ஸ் நிறுவனத்தால் வெளியிடப்பட்டது, பெரிய ஹாலிவுட் தயாரிப்பு நிறுவனத்தின் மூலம் திரைப்படத்தை வெளியிட்ட இந்திய வம்சாவளியைச் சேர்ந்த முதல் இயக்குநராக ராதா பரத்வாஜ் அறியப்படுகிறார். க்ளோசெட் லேண்ட் திரைப்படத்தில் ஆலன் ரிக்மேன் மற்றும் மேடலின் ஸ்டோவ் ஆகியோர் முதன்மை கதாபாத்திரத்தில் நடித்துள்ளனர். ரான் ஹோவர்ட் மற்றும் பிரையன் கிரேசர் இந்த இந்த படத்தை தயாரித்துள்ளனர். க்ளோசெட் லேண்ட் திரைப்படக்கதை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் நிறுவனத்தின் நிக்கோல் திரைக்கதை எழுதுவோருக்கான நிதியுதவியைப் பெற்றுள்ளது குறிப்பிடத்தக்கது.

ராதாவின் இரண்டாவது படம், விக்டோரியன் காலத்தின் கோத்திக் மர்மத்தைப் பற்றிய பசில் என்பதாகும். இது 1998 ம் ஆண்டில் வெளியானது.ஐக்கிய இராச்சியத்தில் இதற்கான திரையமைப்பு செய்யப்பட்டு எடுக்கப்பட்ட இந்த மர்ம திரைப்படத்தில் டெரெக் ஜாகோபி, கிறிஸ்டியன் ஸ்லேட்டர், ஜாரெட் லெடோ மற்றும் கிளாரி ஃபோர்லானி ஆகியோர் நடித்துள்ளனர். பசில் திரைப்படத்தின் இயக்குநர் தேர்வுப்படம் , டொராண்டோ சர்வதேச திரைப்பட விழாவில் சிறப்பு திரையிடலில் இறுதப் படமாக இருமுறை தேர்ந்தெடுக்கப்பட்டுள்ளது.மேலும் லாஸ் ஏஞ்சல்ஸ் திரைப்பட விழாவில் முதன்மை காத்சி நேரத்துக்குத் தேர்ந்தெடுக்கப்பட்டுள்ளது.அமெரிக்க திரைப்பட சந்தையிலும் இப்படம் பெரும் வரவேற்பைப் பெற்றது. 2019 ம் ஆண்டில் ராதா இயக்கிய விண்வெளி அம்மாக்கள் என்ற படம் வெளியானது. தற்போது மேலும் பல புதிய திரைப்பட திட்டங்களில் பணியாற்றி வருகிறார்.

மேற்கோள்கள் 

Articles with hCards
வாழும் நபர்கள்
திரைப்பட இயக்குநர்கள்
திரைப்பட இயக்குநர்
ரம்யா சிறீ

ரம்யா சிறீ ஆந்திராவின் விசாகப்பட்டினத்தைச் சேர்ந்த திரைப்பட நடிகை ஆவார். இவர் இயக்குனாராகவும், திரைக்கதை ஆசிரியராகவும், தயாரிப்பாளராகவும் நடனக்கலைஞருமாவார். விளம்பரப்பெண்ணாக தனது நடிப்பு பாதையை ஆரம்பித்த இவர், தற்போது அரசியலிலும் இணைந்து பணியாற்றிவருகிறார். இவர் தெலுங்கு சினிமா, கன்னட சினிமா, மற்றும் தமிழ் சினிமா, சில மலையாளம், ஹிந்தி, போஜ்புரி மொழிகள் என இந்தியாவின் பெரும்பாலான மொழிகளில் இயக்கப்பட்ட மென் மைய திரைப்படங்களிலும், பி வகை படங்களிலும் நடித்துள்ளார், 2013 இல் இவர் ஓ. . மல்லி என்ற படத்தில் தன் தலையை மொட்டையடித்துக்கொண்டு பழங்குடிப் பெண்ணாக நடித்ததை கவுரவிக்கும் வகையில் ஆந்திர மாநில நந்தி சிறப்பு நடுவர் விருதைப் பெற்றுள்ளார்.

தேர்ந்தெடுக்கப்பட்ட திரைப்படவியல்

தெலுங்கு 

 பாபாலா பகோதம் (2018)
 ஓ.. . மல்லி (2015) இயக்குநர்
 பொம்மனா பிரதர்ஸ் சந்தனா சிஸ்டர்ஸ் (2008)
 சலீம் (2009)
 யமகோலா மல்லி மொடலாயிண்டி (2007)
 சிம்ஹாத்ரி (2003)
 எவரு நேனு (2003)
 விஷ்ணு (2003)
 பிரேமலோ பவானி கல்யாண் (2003)
 ஆதி (2002)
 தப்பு சேசி பப்பு கூடு (2002)
 நுவ்வு நேனு (2001)
 ஜாக்பாட் (2001)
 நுவ்வு நேனு (2001)

கன்னடம் 

 ஆர்யபட்டா

தமிழ் 

 சூரியவம்சம்

மேற்கோள்கள் 

Articles with hCards
தெலுங்குத் திரைப்பட இயக்குநர்கள்
மலையாளத் திரைப்பட இயக்குநர்கள்
20 ஆம் நூற்றாண்டின் இந்திய நடிகைகள்
வாழும் நபர்கள்
மலையாளத் திரைப்பட நடிகைகள்
இந்தித் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மெகர்பானு கனம்

மெகர்பானு கனம் (1885 - 3 அக்டோபர் 1925) இந்தியாவின் வங்காள பிரபுவம்சத்தை சேர்ந்த பிரபல ஓவியக் கலைஞராவர். டாக்காவை ஆட்சி செய்த மூன்றாம் நவாப்பான, நவாப் அஹ்சனுல்லா குவாஜா மற்றும் அவரது மனைவி நவாப் பேகம் கம்ருன்னேசா ஆகியோரின்  மகளாவார்.

ஆரம்ப கால வாழ்க்கை 
பிரித்தானிய ராஜ்ஜியத்தின் டாக்காவில் 1885 ஆம் ஆண்டு டாக்கா நவாப் குடும்பத்தில்  உள்ள அஹ்சன் மன்சிலில் கனம் பிறந்துள்ளார். டாக்காவின் அரச குடும்பத்தை சேர்ந்த இவரின் தந்தை, நவாப் குவாஜா அஹ்சனுல்லா மற்றும் இவரின் சகோதரரும் அடுத்த நவாபும் ஆன, நவாப் குவாஜா சலிமுல்லா ஆகியோர் குறிப்பிடத்தக்க அரசர்களாவர். வங்காளத்தில் உள்ள பெரும்பாலான பிரபுக்களைப் போல் இவரும் வீட்டிலேயே தன் படிப்பை பயின்றார். 1902 ம் ஆண்டு குவாஜா முகமது ஆசாமை இவர் மணந்துள்ளார்.

கலைத்திறமை 
கனம் தனது ஓவியங்களை தி மொஸ்லம் பாரத் என்ற மாத இதழுக்கு பிரசுரிக்க அனுப்பியுள்ளார். அந்த இதழில் இவரது ஓவியங்களைக்கண்ட காசி நஸ்ருல் இஸ்லாம் (பிற்காலத்தில் வங்காளத்தின் தேசியக்கவியாக அறிவிக்கப்பட்டவர்) அந்த ஓவியங்களின்பால் ஈர்க்கப்பட்டு,  கேயபரேர் தாரணி என்ற கவிதையை எழுதினார். இந்த ஓவியங்கள் ஜூலை-ஆகஸ்ட் 1920 பதிப்பில் இக்கவிஞரின் கவிதையுடன் அதே மாத இதழில் வெளியிடப்பட்டது. ஒரு வங்காளப் பெண் கலைஞரின் ஓவியம் அச்சிதழில் வெளியிடப்பட்டது அதுவே முதன்முறையாகும். கனம் தனது சகோதரிகள் அக்தர்பானு மற்றும் பரிபானுவுடன் டாக்காவில் கம்ருன்னெஸ்ஸா பெண்கள் உயர்நிலைப் பள்ளியை பெண்களின் கல்விக்காக திறந்து அர்ப்பணித்தார். மேலும் உருது மாத இதழான ஜாது என்பதை பண ரீதியா ஆதரித்துள்ளார்..

இறப்பு 
புகழ்பெற்ற ஓவியரான கனம் அக்டோபர் 3, 1925 அன்று பிரித்தானிய ராஜ்ஜியத்தின் கிழக்கு வங்காளத்தின் டாக்காவில்  இறந்தார்.

மேற்கோள்கள் 

Articles with hCards
1925 இறப்புகள்
1885 பிறப்புகள்
இந்தியப் பெண் ஓவியர்கள்
பிரியா கிருஷ்ணசாமி

ப்ரியா கிருஷ்ணசாமி இந்தியாவின் தமிழ்நாட்டை பூர்விகமாகக் கொண்ட, மும்பையில் வசித்து வரும் இந்திய  திரைப்பட தொகுப்பாளராவார்.புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் (FTII) முன்னாள் மாணவரான இவர், பல்வேறு திரைப்படங்களில் திரைப்பட தொகுப்பாளராக நிபுணத்துவத்துடன் பணியாற்றி வருகிறார்.

திரைப்படத்திற்கான தேசிய விருதினை இரண்டு முறை பெற்றுள்ள இவர், தொகுப்பாளராக மட்டுமின்றி இந்திய திரைப்படத்துறையில், தயாரிப்பாளராகவும், எழுத்தாளராகவும், இயக்குநராகவும்    இந்தி மற்றும் தமிழ்த் திரைப்படத்துறையில் பணியாற்றிவருகிறார்.

2004 ஆம் ஆண்டில், ஆங்கிலத்தில் வெளியான, கேரளாவின் களரி கலையைப் பற்றிய ஆவணப்படமான, 'தி ஐ ஆஃப் தி ஃபிஷ் - தி கலரிஸ் ஆஃப் கேரளா' சிறந்த கலை / கலாச்சாரத் திரைப்படத்திற்கான தேசிய விருதை வென்றுள்ளது.

2009 ம் ஆண்டில் வெளியான NFDCயின் புகழ்பெற்ற திரைக்கதை எழுத்தாளர்களின் ஆய்வகத்தின் தயாரிப்பான கங்கூபாய் (2013) இந்தித் திரைப்படத்தின் மூலம் இவர் திரைப்பட இயக்குநராக அறிமுகமாயுள்ளார்.

2019 ஆம் ஆண்டில் வெளியான சிறந்த தமிழ்த் திரைப்படத்திற்கான தேசிய விருதை வென்ற பாரம் (2020) என்ற தமிழ் மொழி விறுவிறுப்பான திரைப்படத்தை இவரே திரைக்கதை எழுதி, தயாரித்து, இயக்கி தொகுத்து, வெளியிட்டுள்ளார்.

திரைப்படவியல்

மேற்கோள்கள் 

வாழும் நபர்கள்
இந்தியப் பெண் திரைப்பட இயக்குநர்கள்
திரைப்பட விருது வென்றவர்கள்
திரைப்படத் தயாரிப்பாளர்கள்
ரூபா ஐயர்

ரூபா ஐயர் இந்தியாவின் கர்நாடகாவைச் சேர்ந்த திரைப்பட இயக்குநரும் மற்றும் நடிகையுமாவார். ரூபா ஐயர் திரைப்பட இயக்குநர் மட்டுமல்லாது தொலைக்காட்சி மற்றும் திரைப்பட நடிகரும், நடன இயக்குநரும் விளம்பரப்பெண்ணும் என பன்முக திறமையான ஆளுமை கொண்டவர். எழுத்தாளராகவும், நல்லதொரு பரோபகாரியாகவும் கூட இவர் இருந்துள்ளார்.

திரைத்துறை 
யாரே நீனு செலுவே என்ற 1998 ம் ஆண்டு கன்னடத் திரைப்படத்தில் துணை நடிகையாக தனது திரை வாழ்க்கையை தொடங்கிய இவர், 2007 ம் ஆண்டு வெளியான "தாது" படத்தில் கதாநாயகியாக நடித்துள்ளார். மேலும் 2010 ம் ஆண்டு வெளியான முகபுதா என்ற படத்தை இயக்கி தயாரித்துள்ளார். 2013 ஆம் ஆண்டில், அவர் தனது இருமொழி களில் வெளியான, மிகுந்த பொருட்செலவில் எடுக்கப்பட்ட சந்திராவை கன்னடம் மற்றும் தமிழில் இயக்கி தயாரித்துள்ளார்.

திரைப்படவியல் 

 குறிப்பு: குறிப்பிடாத வரை அனைத்து படங்களும் கன்னடத்தில் எடுக்கப்பட்டவையே.

மேற்கோள்கள்

ஆதாரங்கள் 

 
 Bringing Modi on screen The Hindu

Articles with hCards
கன்னடத் திரைப்படத் தயாரிப்பாளர்கள்
1982 பிறப்புகள்
வாழும் நபர்கள்
தமிழ்த் திரைப்பட இயக்குநர்கள்
கன்னடத் திரைப்பட இயக்குநர்கள்
கீர்த்தி பாண்டியன்

கீர்த்தி பாண்டியன் (பிறப்பு;18 பிப்ரவரி 1992) இந்தியாவின் தமிழகத்தைச் சேர்ந்த வளர்ந்து வரும் இளம் நடிகை ஆவார். இவர்தமிழ்த் திரைப்படங்களில்  மட்டுமல்லாது நாடகங்களிலும் நடித்து வருகிறார். இவர் நடிகரும் அரசியல்வாதியுமான அருண்பாண்டியனின் மகளும் நடிகை ரம்யா பாண்டியனின் தங்கையுமாவார்.

2019 ஆம் ஆண்டு இயக்குநர் ஹரிஷ் ராம் இயக்கத்தில் தும்பா என்ற சாகசப் படத்தில் அறிமுகமான இவர் இயக்குநர் கோகுல் இயக்கிய தப்பிப்பிழைக்கும் வகை திரைப்படமான அன்பிற்கினியாளில்  (2021) முன்னணி கதாபாத்திரத்தில் நடித்ததற்காக விமர்சன ரீதியானபாராட்டைப் பெற்றுள்ளார்.  கீர்த்தி பாண்டியன் தும்பாவில் முன்னணி நடிகையாக நடித்த பிறகு ஃபெமினாவின் சூப்பர் மகள் என்ற விருதையும் பெற்றுள்ளார்.

ஆரம்ப கால வாழ்க்கை 
கீர்த்தி பாண்டியன், 18 பிப்ரவரி 1992 அன்று சென்னையில் நடிகரும் அரசியல்வாதியுமான அருண் பாண்டியன் மற்றும் அவரது மனைவி விஜயா பாண்டியன் ஆகியோருக்கு மகளாகப் பிறந்துள்ளார். இவருக்கு கவிதா பாண்டியன் மற்றும் கிரணா பாண்டியன் என்ற இரண்டு மூத்த சகோதரிகள் உள்ளனர், இவரது பெரியப்பா மகளான (அக்கா)  ரம்யா பாண்டியனும், தமிழ் நடிகையே. கீர்த்தி தனது பள்ளிப்படிப்பை சென்னையில் உள்ள செட்டிநாடு வித்யாஷ்ரமத்தில் படித்துள்ளார்.

திரைவாழ்க்கை

2015–2018 
பட்டம் பெற்ற பிறகு, பாண்டியன் பாலே மற்றும் சல்சா வகை நடனக் கலைஞராக தனது திரை வாழ்க்கையைத் தொடங்கியுள்ளார், பின்னர் 2015 ம் ஆண்டு நாடக நடிப்புக்கு மாறினார். இவரது தந்தைக்கு சொந்தமான திரைப்பட விநியோக நிறுவனமான ஏ&பி குரூப்ஸின் தலைமை இயக்குனராகவும் இருந்த அதே நேரத்தில் சிங்கப்பூரில் இவரது சொந்த விநியோக நிறுவனத்தையும் நடத்தி வந்துள்ளார். இவரின் நிறம் மற்றும் வயதிற்கேற்ற எடை இல்லாத காரணத்தால் ஆரம்பத்தில் பல்வேறு இயக்குநர்களால், நிராகரிக்கப்பட்டுள்ளார். சில நேரங்களில் கதாபாத்திரத்தின் தன்மை பிடிக்காமல் இவரும் பல படங்களை நிராகரித்துள்ளார்.

2019–தற்போது 
கீர்த்தியை இயக்குநர் ஹரிஷ் ராம் அணுகி, தும்பா (2019) படத்தில் அவருக்கு ஒரு முக்கிய வேடத்தில் நடிக்க வாய்ப்பளித்து அதன்படி, தமிழ் சினிமாவில் நடிகையாக அறிமுகமானார். மலையாளத் திரைப்படமான ஹெலனின் (2019) தமிழ் பதிப்பான அன்பிற்கினியாள் (2021) என்ற படத்தில் தனது தந்தையுடன் முக்கிய கதாபாத்திரத்தில் நடித்துள்ளார். அதைத்தொடர்ந்து  ZEE5 இணையதளத்தில் வெளியான போஸ்ட்மேன் என்ற நகைச்சுவை இணையத் தொடரிலும் நடிகர் முனிஷ்காந்துடன் இணைந்து நடித்துள்ளார்.  கொஞ்சம் பேசினால் என்ன மற்றும் கண்ணகி ஆகியவை கீர்த்தியின் வரவிருக்கும் படங்களில் அடங்கும்.

திரைப்படவியல்

திரைப்படங்கள்

தொலைக்காட்சி

விருதுகள் மற்றும் பரிந்துரைகள்

மேற்கோள்கள் 

Articles with hCards
தமிழ் நடிகைகள்
வாழும் நபர்கள்
தமிழ்த் திரைப்பட நடிகைகள்
1992 பிறப்புகள்
பிரேமலா சிவப்பிரகாசபிள்ளை சிவசேகரம்

பிரேமலா சிவப்பிரகாசபிள்ளை சிவசேகரம் (பிறப்பு 22 ஏப்ரல் 1942),இலங்கை நாட்டைச் சேர்ந்த பெண்  பொறியாளர் ஆவார். இலங்கை நாட்டின் முதல் பெண் பொறியாளர் மற்றும் முதல் பெண் கட்டிட பொறியாளர் என்றும் கருதப்படுகிறார்.. இலங்கையின் பொறியாளர்கள் அமைப்பின் முக்கிய உறுப்பினர்களில் இவரும் ஒருவராவார்.

2019ம் ஆண்டு மார்ச்சு மாதம், சர்வதேச மகளிர் தினத்துடன் இணைந்த கொண்டாட்டத்தில் இலங்கையில் மாற்றங்களை ஏற்படுத்தும் பெண்களின் பட்டியலிடப்பட்ட  பன்னிரெண்டு பெண் ஆளுமைகளில் ஒருவராக இவர், இலங்கை பாராளுமன்றத்தால் அங்கீகரிக்கப்பட்டுள்ளார்.

சுயசரிதை 
இவரது தந்தை தம்பையாப்பிள்ளை சிவப்பிரகாசபிள்ளை கொழும்பு துறைமுகத்தில் பணிபுரிந்த புகழ்பெற்ற பொறியியலாளர் ஆவார். இவரது தந்தையின் வேலையின் பொருட்டு இவரது குடும்பத்தினர் கொழும்பில் தங்கியிருந்தனர், ஆனால் 1942 ஆம் ஆண்டு ஈஸ்டர் ஞாயிறு தினத்தன்று ஜப்பானியர்கள் கொழும்பு துறைமுகத்தில் குண்டுவீசித் தாக்கியதைத் தொடர்ந்து  குடும்பமாக இடம் பெயர்ந்து சொந்த ஊரான யாழ்ப்பாணத்திற்குச் சென்றனர். பிரேமலா 1942 ஆம் ஆண்டு ஏப்ரல் மாதம் 22 ஆம் திகதி யாழ்ப்பாணத்தில் பிறந்தார்.

வாழ்க்கை 
பிரேமலா,பெண்கள் கல்லூரியில் பள்ளிக்கல்வியை கற்றுள்ளார். பின்னர் 1960 ம் ஆண்டில் இலங்கைப் பல்கலைக்கழகத்தில் பொறியியல் பீடத்தில் சேர்ந்தார். 1964   அவர் நாட்டின் முதல் பெண் பொறியியல் இளங்கலை பட்டதாரி மற்றும் முதல் பெண் பொறியாளர் ஆனார். பட்டம் பெற்ற பிறகு அதே பல்கலைக்கழகத்தில் பொறியியல் பீடத்தில் பயிற்றுவிப்பாளராக நியமிக்கப்பட்டார்.

பிரேமலா, ஆக்ஸ்போர்டில் உள்ள சோமர்வில் கல்லூரியில் நிதி உதவித்தொகைப் பெற்று, அதன் மூலம் கட்டமைப்பு பொறியியலில் முனைவர் பட்டம் பெற்றுள்ளார் மேலும் கல்லூரி சார்பாக 1967 ம் ஆண்டில் பெண் பொறியாளர்கள் மற்றும் விஞ்ஞானிகளுக்கான சர்வதேச மாநாட்டில் கலந்து கொண்டார்  1966 ம் ஆண்டில் பிரித்தானிய மகளிர் பொறியியல் சங்கத்தில் சேர்ந்தார் மற்றும் 1969 ம் ஆண்டில் இலங்கையில் முதல் பெண்கள் பொறியியல் ஆண்டை அறிமுகப்படுத்தியதில் பங்கேற்றார் 

1978 ம் ஆண்டில், இலங்கை நாட்டின் முதல் பெண் தலைமை கட்டமைப்பு பொறியியலாளராக பொறுப்பேற்று கொழும்பில் உள்ள வடிவமைப்பு அலுவலகத்திற்கு மாற்றப்பட்டார். 1977 ஆம் ஆண்டு அப்போதைய ஜனாதிபதி ஜூனியஸ் ரிச்சர்ட் ஜயவர்தனவினால் உலகளாவிய பொருளாதாரக் கொள்கைகள் அறிமுகப்படுத்தப்பட்ட போது நாட்டின் முக்கிய பொறியியலாளர்களில் ஒருவராக பிரேமலா பணியாற்றினார்.

1983 கறுப்பு ஜூலை கலவரத்தைத் தொடர்ந்து பிரேமலா தனது குடும்பத்துடன் இங்கிலாந்துக்குச் சென்று இயல்பு நிலை ஏற்பட்டவுடன் இலங்கைக்குத் திரும்பினார்.

விருதுகள் 
2015 ஆம் ஆண்டில் இலங்கையின் பொறியாளர்கள் நிறுவனத்தால் வழங்கப்பட்ட 'சிறந்த பொறியியல் விருது' பெற்றுள்ளார்.

2019ம் ஆண்டு மார்ச்சு மாதம், சர்வதேச மகளிர் தினத்துடன் இணைந்த கொண்டாட்டத்தில் இலங்கையில் மாற்றங்களை ஏற்படுத்தும் பெண்களின் பட்டியலிடப்பட்ட  பன்னிரெண்டு பெண் ஆளுமைகளில் ஒருவராக இவர், இலங்கை பாராளுமன்றத்தால் அங்கீகரிக்கப்பட்டுள்ளார்.

மேற்கோள்கள் 

Articles with hCards
இலங்கைத் தமிழ்ப் பெண்கள்
இலங்கைப் பொறியியலாளர்கள்
வாழும் நபர்கள்
1942 பிறப்புகள்
எம். பானுமதி (நடிகை)

எம். பானுமதி (1946 - 4 பிப்ரவரி 2013) இந்தியாவின் தமிழகத்தை சேர்ந்த நாடக மற்றும் திரைப்பட நடிகையாவார், எதிர்மறை மற்றும் குணச்சித்திர கதாபாத்திரங்களில் நடித்து பெயர் பெற்ற இவர், தமிழ் திரையுலகில் 1970 முதல் 85 வரையிலான காலகட்டத்தில் மிகுந்த ஆதிக்கம் செய்துள்ளது குறிப்பிடத்தக்கது. தமிழ், மலையாளம் மற்றும் கன்னடம் ஆகிய மொழிகளில் வெளிவந்த நூற்றிற்கும் மேற்பட்ட திரைப்படங்களில் நடித்துள்ள இவர் சில தொலைக்காட்சி தொடர்களிலும் நடித்துள்ளார்.

தனிப்பட்ட வாழ்க்கை 
சென்னை, தேனாம்பேட்டை, போயஸ் சாலையில் பானுமதி தனது ஒரே மகள் வெங்கடலட்சுமியுடன் வசித்து வந்துள்ளார். மஞ்சள் காமாலை நோயால் பாதிக்கப்பட்டு பல மாதங்கள் சிகிச்சையில் இருந்த இவர் மருத்துவ சிகிச்சை பலனளிக்காமல்  4 பிப்ரவரி 2013 அன்று 67 வயதில் மரணித்தார்.

மற்ற படைப்புகள் 
பானுமதி, சிவாஜி கணேசனுடன் இணைந்து சிவாஜி நாடக மன்றம் மற்றும் மேஜர் சுந்தர்ராஜனின் என்எஸ்என் அரங்கு போன்ற நாடக சபாக்களில் பங்கேற்று நாடகங்களிலும் நடித்துள்ளார்.  நடிகர் சிவகுமார் நினைவு கூர்ந்தபடி, அச்சானி, அப்பாவி, டெல்லி மாப்பிள்ளை, ஜஹாங்கீர், காலம் கண்ட கவிஞன், நீதியின் நிழல், வியட்நாம் வீடு , வேங்கையின் மைந்தன்  மற்றும் சொந்தம் போன்ற அனைத்து வெற்றி  பெற்ற நாடகங்களிலும், பிரபலமான திரைப்படங்களிலும் கதாநாயகிக்கு இணையாக காணப்பட்டுள்ளார் , மேலும் பானுமதி, சோ, ஜெய்சங்கர், வி. கோபாலகிருட்டிணன், வி. எஸ். ராகவன் மற்றும் ஷேசாத்ரி போன்ற நடிகர்களுடன் இணைந்து நாடக மற்றும் நடன நிகழ்ச்சிகளை நடத்தியுள்ளார்.

திரைப்படவியல்

மேடை நாடகங்கள் 

 அச்சானி
 அப்பாவி 
 டெல்லி மாப்பிள்ளை 
 ஜஹாங்கீர்  
 நீதியின் நிழல் 
 காலம் கண்ட கவிங்கன் 
 சொந்தம் 
 வேங்கையின் மைந்தன் 
 வியட்நாம் வீடு

தொலைக்காட்சி தொடர்கள் 
இருபதிற்கும் மேற்பட்ட தொலைக்காட்சி தொடர்களில் பானுமதி  நடித்துள்ளார்

மேற்கோள்கள் 

Articles with hCards
தமிழ்த் தொலைக்காட்சி நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தமிழ் நடிகைகள்
2013 இறப்புகள்
1946 பிறப்புகள்
20 ஆம் நூற்றாண்டின் இந்திய நடிகைகள்
தி எலிபெண்ட் விசுபெரர்சு

தி எலிபெண்ட் விசுபெரர்சு (ஆங்கிலத்தில்:The Elephant Whisperers) என்பது  ஆம் ஆண்டு வெளியான தமிழ் மொழி ஆவண குறும்படம் ஆகும். இப்படத்தை அறிமுக இயக்குநரான கார்த்திகி கோன்சால்வ்சு இயக்கியுள்ளார். மேலும் இக்குறும்படமானது இந்திய-அமெரிக்கர்களின் கூட்டுத் தயாரிப்பாகும். இந்த ஆவண குறும்படத்தில்,  தாய் யானையை இழந்த  ஆதரவற்றக் குட்டி யானைகளுக்கும் அதைப் பராமரிக்கும் பழங்குடி இனத் தம்பதியர்களான பொம்மன் மற்றும் பெல்லி ஆகியேர்களிடையே உருவாகும் பாசப் பிணைப்பைப் பற்றி விவரிக்கிறது. இத்திரைப்படமானது 2022 டிசம்பர் 8 ஆம் நாள் நெற்ஃபிளிக்சு மூலம் படம் வெளியானது. இது 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை மார்ச்சு 12, 2023 ஆம் ஆண்டு அன்று வென்றது. இந்த வகையில் அகாதமி விருதை வென்ற முதல் இந்திய ஆவண குறும்படமாக  இது அமைந்துள்ளது.

விருதுகள்

மேற்கோள்கள்

வெளியிணைப்புகள் 

 
 
 
 High on Films review
 Leisure Byte review

ஆவணத் திரைப்படங்கள்
தமிழ் ஆவணத் திரைப்படங்கள்
புத்ராஜெயா பன்னாட்டு மாநாட்டு மையம்

புத்ராஜெயா பன்னாட்டு மாநாட்டு மையம் (மலாய்: Pusat Konvensyen Antarabangsa Putrajaya; ஆங்கிலம்: Putrajaya International Convention Centre) (PICC) என்பது மத்திய கூட்டரசு அரசாங்கத்தின் புத்ராஜெயா நிர்வாகப் பகுதியில் உள்ள முக்கிய மாநாட்டு மையம் ஆகும்.

புத்ராஜெயா 5-ஆவது வளாகத்தில் (Precinct 5 Putrajaya) உயர்ந்த குன்றுப் பகுதியில் அமைந்து இருகும் புத்ராஜெயா பன்னாட்டு மாநாட்டு மையம் 135,000 சதுர மீட்டர் பரப்பளவைக் கொண்டுள்ளது. 2001-ஆம் ஆண்டு தொடங்கிய கட்டுமானம்  செப்டம்பர் 2003-ஆம் ஆண்டு முடிவுற்றது.

பொது

இந்த மாநாட்டு மையத்திற்கு வடிவம் கொடுத்தவர் மலேசியாவின் நான்காவது பிரதமர் மகாதீர் பின் முகமது (Mahathir Mohamad) ஆகும். அக்டோபர் 2004-இல் புத்ராஜெயா மாநாட்டு மையம் (Putrajaya Convention Centre) எனப் பெயரிடப்பட்டது.

பின்னர் பன்னாட்டு நிலையைப் பிரதிபலிக்கும் வகையில் பெயரிட வேண்டும் என தீர்மானிக்கப்பட்டது. அந்த வகையில் லண்டன், தோக்கியோ, பாரிஸ் போன்ற நகரங்களில் உள்ள உலகத் தரம் வாய்ந்த மாநாட்டு மையங்களுக்கு இணையாக புத்ராஜெயா மாநாட்டு மையத்தின் பெயரும் புத்ராஜெயா பன்னாட்டு மாநாட்டு மையம் என மாற்றம் செய்யப்பட்டது.

முக்கிய நிகழ்வுகள்

புத்ராஜெயா பன்னாட்டு மாநாட்டு மையத்தில் சில குறிப்பிடத்தக்க நிகழ்வுகள் நடைபெற்று உள்ளன.

 2003-ஆம் ஆண்டு இசுலாமிய ஒத்துழைப்பு அமைப்பு (Organisation of Islamic Cooperation) ஏற்பாடு செய்த 10-ஆவது இசுலாமிய உச்சிநிலை மாநாடு (10th Islamic Summit)
 2007-ஆம் 2008-ஆம் ஆண்டுகளில் மலேசிய பன்னாட்டு வாணவெடி போட்டி (Malaysian International Fireworks Competition)
 2010-ஆம் ஆண்டில் எந்திரன் திரைப்படத்தின் ஒலிப்பதிவு வெளியீடு
 2015-ஆம் ஆண்டு கானோ எக்சல் பன்னாட்டு மாநாடு (20th Gano Excel Internacional - Convención Global)

மேற்கோள்கள்

வெளி இணைப்புகள்

Putrajaya International Convention Centre (PICC) website

மலேசியக் கட்டிடக்கலை‎
புத்ராஜெயா
அன்னி கூப்பர் பாய்ட்

அன்னி கூப்பர் பாய்ட் ( Annie Cooper Boyd ) (1880-1935) ஒரு அமெரிக்க பெண்ணியவாதியும், நீர்வர்ண ஓவியங்கள் வரைபவரும், நாட்குறிப்பு எழுதுபவரும் ஆவார்.

வாழ்க்கைக் குறிப்பு 
அன்னி பர்ன்ஹாம் கூப்பர் பாய்ட் ஒரு செழிப்பான படகு கட்டும் தொழிலாளியான வில்லியம் கூப்பரின் மகளாக நியூயார்க்கில் உள்ள சாக் துறைமுகத்தில்  பிறந்தார்; இவர், தனது பெற்றோரின் பதினொரு குழந்தைகளில் கடைசியாகப் பிறந்தவர். இவர், தனது 16வது  வயதில்  நாட்குறிப்பை எழுதத் தொடங்கி, அதை தனது முதிர்வயது வரை தொடர்ந்து எழுதினார். இவரது தந்தை 1894 இல் இறந்தார், ஓராண்டு கழித்து இவர் வில்லியம் ஜான் பாய்ட் என்பவரை மணந்தார், அவருடன் புரூக்ளினுக்கு குடிபெயர்ந்தார்;  இவரது தந்தை இவருக்களித்த  சாக் துறைமுக இல்லத்தைக் கோடைகாலத்தில் தங்கும் இல்லமாகப் பயன்படுத்தினர். இவர்களின் மகன் வில்லியம் 1898 இல் பிறந்தார், இவர்களின் மகள் நான்சி மூன்று ஆண்டுகளுக்குப் பிறகு பிறந்தார். இவர் நியூயார்க் நகரத்தில் உள்ள ஹென்றிட்டா மற்றும் வர்ஜீனியா கிரான்பெரி சகோதரிகளிடமிருந்து பாடம் கற்றுக்கொண்டார். பின்னர் அவர்கள் சாக் துறைமுகத்தில் இவரைச் சந்தித்தனர். வில்லியம் மெரிட் சேசால் நடத்தப்படும் ஷின்னெகாக் ஹில்ஸ் சம்மர் ஸ்கூல் ஆஃப் ஆர்ட்டில் இவர் நேரத்தை செலவிட்டார், அங்கு இவரது ஆசிரியர் பெரும்பாலும்  சார்லஸ் எல்மர் லாங்லி ஆவார். இறுதியில், இவர் தனது கணவருடன்  சாக் துறைமுகத்தில் உள்ள கோடைக்கால இல்லத்தில்  முழுநேரமாக வசிக்கத் திரும்பினர், அங்கு இவர் 'ஹெரால்ட் ஹவுஸ் தேநீர் அறை' எனும் பெயரில் உணவகத்தை நடத்தினார்.

பாய்டின் பல ஓவியங்கள் இவரது முன்னாள் இல்லத்தைத் தலைமையிடமாகக் கொண்ட சாக் ஹார்பர் ஹிஸ்டோரிகல் சொசைட்டியால் தற்போது காட்சிப்படுத்தப்பட்டுள்ளன. கட்டிடம் முழுவதும் ஓவியங்களால் அலங்கரிக்கப்பட்டுள்ளது. இவரது நாட்குறிப்பில் இருந்து சில பகுதிகள் மற்றும் ஓவியங்கள், "அன்கர் டு வின்ட்வார்ட்: தி டைரிஸ் & பெயிண்டிங்ஸ் ஆஃப் அன்னி கூப்பர் பாய்ட்   (1880-1935) என்கிற பெயரில் வெளியிடப்பட்டது.

சான்றுகள் 

ஐக்கிய அமெரிக்கப் பெண்ணியவாதிகள்
1935 இறப்புகள்
1880 பிறப்புகள்
அமெரிக்க ஓவியர்கள்
பெண் ஓவியர்கள்
முசுகான் மிகானி

முசுகான் மிகானி (Muskaan Mihani) என்பவர் (பிறப்பு 26 சூன் 1982) என்பவர் இந்திய நடிகை ஆவார். இவர் தில் மில் கயே மற்றும் ஜுக்னி சலி ஜலந்தர் ஆகிய படங்களில் நடித்ததற்காக அறியப்படுகிறார்.

நடிப்பு 
முசுகான் தனது நடிப்பு வாழ்க்கையை 2004-ல் அனுஜாவாக சஹாரா ஒன் தொலைக்காட்சி நிகழ்ச்சியான ராத் ஹோனே கோ ஹை மூலம் தொடங்கினார். இவர் யே மேரி லைப் ஹையில் மன்தீப் / மாண்டியாக நடித்த பிறகு, 2006ஆம் ஆண்டில், இவர் ஜீ டிவியின் மம்தாவாக மனிஷாவாக நடித்தார். பின்னர் பியார் கே தோ நாம்: ஏக் ராதா, ஏக் ஷ்யாம் ஆகிய தொடர்களில் மாலாவாக நடித்தார். 2007ஆம் ஆண்டில், இசாவின் தோழியாக ஹே பேபி என்ற இந்தித் திரைப்படத்தின் மூலம் பாலிவுட்டில் அறிமுகமானார். இவர் டில் மில் கயே என்ற மருத்துவ நாடக நிகழ்ச்சியைத் தொகுத்து வழங்கினார். இதில் முசுகான் மருத்துவர் சப்னாவாக நடித்தார். இவர் கடைசியாக ஃபியர் ஃபைல்ஸ்: டர் கி சச்சி தஸ்விரீனில் ரிதுவாக நடித்தார்.

தனிப்பட்ட வாழ்க்கை 
முசுகான் மிகானி சூன் 28 அன்று இந்தியாவின் அகமதாபாத்தில் பிறந்தார். இவருக்கு ஒரு தங்கை ரிசிகா மிகானி உள்ளார். இவரும் தொலைக்காட்சி நடிகை ஆவார். முசுகான் 1 செப்டம்பர் 2013 அன்று பாந்த்ராவைச் சேர்ந்த வணிகர் துசால் சோபானியை மணந்தார். முசுகான் மிகானிக்கு மன்னத் என்ற பெண் குழந்தை பிறந்தது

நடிப்பு வாழ்க்கை 

 திரைப்படம்

 2007 ஹே பேபி  ஈசாவின் தோழியாக

மேற்கோள்கள்

வெளி இணைப்புகள் 

 Muskaan Mihani at IMDb

1982 பிறப்புகள்
வாழும் நபர்கள்
இந்தி தொலைக்காட்சி நடிகைகள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
அர்சூ கோவத்திரிகர்

அர்சூ கோவத்திரிகர் ஓர் இந்திய வடிவழகி, திரைப்பட மற்றும் தொலைக்காட்சி நடிகை ஆவார்.

தனிப்பட்ட வாழ்க்கை 
அர்சூ கோவித்ரிகர் இந்தியாவில் மகாராட்டிராவின் ராய்காட்டில் உள்ள பன்வெல் என்ற இடத்தில் ஒரு சித்பவன் பிராமண குடும்பத்தில் பிறந்து மும்பையில் வளர்ந்தார். இவரது மூத்த சகோதரி அதிதி கோவித்ரிகர் ஒரு நடிகை மற்றும் வடிவழகி ஆவார். அர்சூ மின்னணுவியல் மற்றும் தொலைத்தொடர்பு பொறியியல் படித்தார். இவர் தனது குடும்ப வணிகத்தில் பணிபுரியும் சித்தார்த் சபர்வாலை மணந்து மும்பையில் வசிக்கிறார். இவர்களுக்கு ஆஷ்மான் என்ற மகன் உள்ளார். 19 பிப்ரவரி 2019 அன்று, அர்ஸூ தனது கணவருக்கு எதிராக குடும்ப வன்முறை வழக்கைப் பதிவுசெய்து, விவாகரத்து பெற்று தனது மகனின் காவலைக் கோரினார்.

தொழில் 
அர்சூ பொறியியல் பின்னணி இருந்தபோதிலும், இவரது சகோதரி அதிதி கோவத்திரிகர் இவரது வாழ்க்கையை மாற்றியமைத்தார். இதனால் இவர் சில விளம்பரங்களில் வடிவழகியாக தோன்றி மலையாளத் திரைப்படமான காக்கக்குயிலியில் (2001) நடித்தார்.  பின்னர் இவர் மற்ற படங்களிலும் தொலைக்காட்சி நிகழ்ச்சிகளான ஏக் லட்கி அஞ்சனி சி (சோனியில்),  கர் ஏக் சப்னா ,  சிஐடி மற்றும் நாகின் 2 தொடர்களிலும் நடித்தார்.

திரைப்படவியல்

தொலைக்காட்சி

மேற்கோள்கள்

வெளி இணைப்புகள் 
 

மலையாளத் திரைப்பட நடிகைகள்
இந்தித் திரைப்பட நடிகைகள்
இந்தி தொலைக்காட்சி நடிகைகள்
மகாராட்டிர மக்கள்
இந்திய தொலைக்காட்சி நடிகைகள்
வாழும் நபர்கள்